paragraph_text: Identifikacija varijanti T-34 može biti komplicirana. Ovisno o tvornici, derivati se razlikuju po drugačijim kupolama, cijevima topa i opremom. Neke vojske su ovisno o potrebama nadograđivale sovjetske T-34 tenkove, neke su ga proizvodile na temelju licence ili reverznog inženjeringa, a neki tenkovi su konvertirani u druge svrhe, npr. kao vozilo s protu-zrakoplovnim topom, samohodno topništvo, vatrogasno vozilo i dr. Oštećeni tenkovi bili su obnavljani, npr. trup i kupola zavareni s čelićnim otpadcima različite debljine, a neki tenkovi su popravljani s modernom opremom. Također, nije svaka tvornica implementirala sve izmjene sovjetskih modela tenkova u isto vrijeme.